6 Ke therešo gore potego e bjalo e sa kwanantšhego e hwetšagala ka sewelo mehleng yeno. Gantši bagwera ba kgaufsi kudu ba atiša go “tliša thsenyêxêlô.” Re atiša go kwa ka batho ba lego lenyalong bao ba tlogelago balekane ba bona. (Diema 18:24; Maleaki 2:14-16) Ditiro tša boradia ke tše tlwaelegilego kudu mo e lego gore re ka ikhwetša re bušeletša mantšu a moporofeta Mika a rego: “Mmotegi yo a sa kwanantšhego ga a sa le gona lefaseng.” (Mika 7:2, NW) Gaešita le ge batho gantši ba palelwa ke go bontšha botho bjo lerato, potego e sa kwanantšhego e hlaola Jehofa ka mo go kgethegilego. Ge e le gabotse, tsela e botse ya go ithuta seo gabotse-botse potego e sa kwanantšhego e se akaretšago ke go hlahloba kamoo Jehofa a bontšhago sebopego se se sebotse sa lerato la gagwe. Hobaneng ha bane ba nka leeto lena? Bakeng sa ho lefa lekgetho.